Associazione Calcio Milan

L'Associazione Calcio Milan, canusciuta comme Milan, è na squadra 'e pallone 'e Milano, nventata 'o 16 'e dicembre d''o 1899. Joca 'int'a Serie A taliana.

S'allena dint'o centro sportivo 'e Milanello, vicino a Varese. È 'a squadra ch'ha vinciuto 'a Champions League d''o 2007 e mo è a squadra cchiù fforte si stammo a ssentì a graduatoria continentale 'e ll'UEFA, pe chello ch'ha fatto 'o Milan dint'ê coppe europee dint'â chisti cinche anne ca mo so passate.

'O Milan è una d''e squadre taliane cchiù cunusciute 'int'ô munno e una 'e chelle ch'ha vinciuto cchiù assaje dint'â storia d''o pallone. È 'a squadra europea ch'ha vinciuto cchiù trofei internazionali: 18, cioè 7 Coppe d''e Campiune/Champions League (sulo 'o Real Madrid n'ha vinciuto cchiù assaje, cu 10 vittorie) e 5 Supercoppe Europee. Dint'ô campiunato italiano è siconna dopp''a Juventus, ca ha vinciuta 19 scudetti, 5 Coppe Italia e 6 Supercoppe Italiane. Cu 7 Coppe d''e Campiune/Champions League è pure 'a formaziona taliana cu cchiù vittorie. Pure dint'a Coppa d'e Coppe è 'a squadra taliana ch'ha vinciuto cchiù assaie (2, sulo 'o Barcellona ha vinciuto 'o trofeo quatto vote). 'O Milan ha vinciuto tre vvote pure 'a coppa Intercontinentale, mentre 'a Juve e l'Inter l'hanna vinciuta sulo ddoje vote. Ha vinciuto pure 2 Coppe Latine, 3 Medaglie d' 'o Re, 1 Mundialito pe club e 1 Mitropa Cup. L'unica coppa ca nun have maje vinciuto è sulamente 'a Coppa UEFA, addó è arrevato massimo 'n semifinale.

'O Milan s'ha fatto pure 'a Serie B 'int'a ll'anno 1980 e 'ind'o 1982. 'A primmaa vota fuje retrocessa p''o scandalo d''o calcio scummesse ca se chiammava Totonero, mmece 'a siconna vota facette 'o terzultimo posto a ll'urdema jurnata.

 Nutarelle 
Jucatore 'mpurtante

Gianni Rivera, Juan Schiaffino, Franco Baresi, Paolo Maldini, Ruud Gullit, Ricardo Kaka, Marco Van Basten, Ronaldinho, Zlatan Ibrahimovic, Gennaro Gattuso, Alessandro Nesta, Gianluca Zambrotta, Dejan Savejavic, Clarence Seedorf, Hernan Crespo, Andrej Shevchenko, Jean Pierre Papin, Cafu, Alessandro Costacirta, Andrea Pirlo.Calciatore

Categurìa:Squadre 'e pallone taliane